
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/4807-.../2016
Előterjesztés elkészítésének időpontja: 2016. szeptember 7.

Előterjesztést készítette: Novákné Dutkai Szilvia vagyongazdálkodási ügyintéző
Előterjesztést jóváhagyta: dr. Tóth Krisztina jegyző

Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: helyszínrajz, beadvány (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2016. szeptember 15-én tartandó munkaterv szerinti ülésére

12. napirendhez

Tárgy: Csáki Lászlóné Sülysáp eladási ajánlata 3680/2 hrsz. alatti földrészletre
Tisztelt Képviselő-testület!
Csáki Lászlóné 1102 Budapest Liget utca 26. I/8. szám alatti lakos megvételre felajánlotta az önkormányzatnak a tulajdonában álló, a Béke utcai tömb keleti végét lezáró Sülysáp 3680/2 hrsz. alatti 2009 m2 területű ingatlan telekalakítással létrehozandó cca. 1400 m2 területű részét 6 millió Ft vételár ellenében. Az eladási ajánlat az ingatlantulajdonossal folytatott tárgyalások eredménye. 

A telekalakítás során kialakulna az ingatlan Béke utca felőli részén egy beépített telek, mely a kérelmező tulajdona maradna, a 31-es út felé pedig az az 1400 m2-es terület, amely az önkormányzat tulajdonába kerülne, és amelyből a Béke utca és a Tápió-patak közötti lakótömböt feltáró út, továbbá egy építési telek is kialakítható lesz.
A vételár útra eső része a tömbfeltárással érintett ingatlantulajdonosokra átterhelésre kerül a tömbfeltárás lebonyolítása során.

Mindezek figyelembe vételével javasolom az ingatlan megvásárlását.
…/2016. (IX. 15.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet alapján
1./ Csáki Lászlóné 1102 Budapest Liget utca 26. I/8. szám alatti lakos eladási ajánlatát a Sülysáp 3680/2 hrsz.-ú ingatlan cca. 1400 m2 területrészére 6.000.000 Ft, azaz hatmillió forint vételár ellenében elfogadja,
2./ az ingatlan vételárát a költségvetés általános tartalék keretének terhére biztosítja,

3./ felkéri és felhatalmazza a polgármestert szükséges intézkedések megtételére, az adásvételi szerződés aláírására.

Határidő: 2016. október 31.
Felelős: polgármester

Sülysáp, 2016. szeptember 7.

Horinka László s.k.

polgármester
MELLÉKLETEK

